শুক্রবার রাত থেকে শনিবার সকাল পর্যন্ত হামলায় পূর্ব ঘৌটার বেশকিছু মানুষের নিহত হওয়ার খবর পাওয়া গেছে। উদ্ধারকর্মী ও চিকিৎসকদের বরাত দিয়ে বিবিসি দৌমা শহরে ৭০ জন নিহত হওয়ার খবর দিয়েছে। বিষাক্ত রাসায়নিক গ্যাস হামলায় তারা নিহত হয়েছেন বলে অভিযোগ করে স্বেচ্ছাসেবী সংস্থা হোয়াইট হেলমেট। বেশ কয়েকটি চিকিৎসক, পর্যবেক্ষক ও একটিভিস্ট গ্রুপ ওই বিষাক্ত রাসায়নিক হামলার বিস্তারিত তথ্য প্রকাশ করে। হতাহতের সংখ্যা নিয়ে মতভেদ থাকলেও এসব গ্রুপগুলো জানায় যা ঘটেছে তা পরিষ্কার হতে সময় লাগবে। নিহতের সংখ্যা ১৫০ জানিয়ে প্রথমে টুইট করলেও পরে তা মুছে ৭০ জনের প্রাণহানির কথা জানায় হোয়াইট হেলমেট।